CELEX: 62014TN0693
Language: mt
Date: 2014-09-24 00:00:00
Title: Kawża T-693/14: Rikors ippreżentat fl- 24 ta’ Settembru 2014 – Hamr Sport vs Il-Kummissjoni

12.1.2015   
            
            
               MT
            
            
               Il-Ġurnal Uffiċjali tal-Unjoni Ewropea
            
            
               C 7/36
            
         Rikors ippreżentat fl-24 ta’ Settembru 2014 – Hamr Sport vs Il-Kummissjoni
   (Kawża T-693/14)
   (2015/C 007/40)
   Lingwa tal-kawża: iċ-Ċek
   
      Partijiet
   
   
      Rikorrenti: Hamr Sport a.s. (Praga, ir-Repubblika Ċeka) (rappreżentant: T. Capoušek, avukat)
   
      Konvenuta: Il-Kummissjoni Ewropea
   
      Talbiet
   
   Ir-rikorrent jitlob li l-Qorti Ġenerali jogħġobha:
   
               —
            
            
               tiddikjara d-deċiżjoni tal-Kummissjoni tal-11 ta’ Ġunju 2014 (S.A.33575 – Faċilitajiet sportivi mingħajr finijiet ta’ lukru) invalida;
            
         
               —
            
            
               tannula d-deċiżjoni kkontestata tal-Kummissjoni Ewropea; u
            
         
               —
            
            
               tirrinvija l-każ quddiem il-Kummissjoni Ewropea għal investigazzjoni ulterjuri u għall-adozzjoni ta’ miżuri sabiex tiġi rrimedjata s-sitwazzjoni deskritta.
            
         
      Motivi u argumenti prinċipali
   
   Insostenn tar-rikors tagħha, ir-rikorrenti tinvoka l-motivi li ġejjin.
   
               1.
            
            
               Id-deċiżjoni kkontestata hija żbaljata, peress li fil-proċeduri ta’ qabel id-deċiżjoni kkontestata l-konvenuta ma eżaminatx b’mod xieraq il-provi u l-osservazzjonijiet tar-rikorrenti u, b’mod partikolari, il-kwistjoni dwar jekk l-eżistenza ta’ għajuna mill-Istat kinitx provata.
            
         
               2.
            
            
               Il-konvenuta ma tistax tibbaża ruħha, għall-finijiet tal-konklużjoni tagħha fid-deċiżjoni kkontestata, fuq l-eċċezzjoni stabbilita fl-Artikolu 107(3)(ċ) TFEU, peress li l-kundizzjonijiet u l-prerekwiżiti għall-applikazzjoni tagħha ma humiex sodisfatti.
            
         
               3.
            
            
               Minħabba l-personalità ġuridika tagħha (bħala kumpannija kummerċjali) ir-rikorrenti ma għandhiex id-dritt li tipparteċipa fi kwalunkwe proċedura għall-għoti ta’ sussidji pprovduti mill-Ministeru għall-Edukazzjoni, Żagħżagħ u Sport, anki jekk hija effettivament topera fl-istess suq bħall-kompetituri tagħha u ssostni l-istess grupp ta’ persuni ta’ referenza – id-destinatarji (li huma identiċi għall-finijiet tal-interess ġenerali/pubbliku).